Lentäjäliitto: Väsyneet lentäjät riski kaikilla lentoyhtiöillä - Kotimaa - Uutiset - MTV.fi
Julkaistu 13.02.2012 11:15
Suomen lentäjäliitto sanoo kiristyneen kilpailun vaarantavan lentoturvallisuutta, koska yhtiöt velvoittavat väsyneet lentäjät töihin. Lentäjäliiton mukaan lentäjät eivät ehdi levätä, koska he lentävät äärimmilleen kiristettyjen työehtojen puitteissa. Liiton mukaan ilmiö koskettaa kaikkia lentoyhtiöitä – myös Suomessa.Lentoyhtiö Finnair vakuuttaa, ettei yhtiö lennätä väsyneitä lentäjiä.
– Meillä ei lennetä väsyneinä, sillä noudatamme kaikkia säädöksiä, sanotaan Finnairin viestinnästä.Lentäjäliiton mielestä kaikki lentoyhtiöt ovat kuitenkin vaikeassa tilanteessa väsyneinä työskentelevien lentäjien suhteen. – Vastuulliset lentoyhtiöt ovat hankalassa tilanteessa: lentäjien jaksamisesta ja matkustajien turvallisuudesta huolehtiminen antaa lain rajoja hipovalle kilpailijalle suuren kilpailuedun. Matkustajilla on oikeus odottaa turvallista lentoa, eikä väsynyt lentäjä siihen aina kykene. Lain minimien nostaminen tieteellisesti tutkitulle turvalliselle tasolle on ainoa vaihtoehto, sanoo Suomen Lentäjäliiton FPA:n puheenjohtaja Sami Simonen. – Riittämättömän lain suojan vuoksi lentäjien vireydelle antaa suojaa enää työehtosopimus, mikäli sellaista noudatetaan. Tässä piilee vakava lentoturvallisuusriski.Lentäjäliitto otti kantaa lentäjien väsymykseen Yhdysvalloissa sattuneet Colgan Airin onnettomuuden vuosipäivänä. Kolme vuotta sitten Colgan Airin onnettomuuslentokone syöksyi asuinrakennukseen ja 50 ihmistä kuoli. Lentäjäliitto kertoo, että onnettomuuden seurauksena työ- ja lepoaikamääräyksiä muutettiin Yhdysvalloissa väsymyksen vähentämiseksi.
Hyvä hapenottokyky edistää oppimista - ainakin rotilla Hiihtolomamatkat lähes loppuunmyytyjä